作者:盧摯
標題:商調・梧葉兒贈歌妓
內容:紅綃皺，眉黛愁，明豔信清秋。文章守，令素侯，最風流，送花與疏齋病叟。席間戲作四章花間坐，竹外歌，顰翠黛轉秋波。你自在空躊躇，我如何肯恁麼，卻又可信著他，沒倒斷痴心兒為我。低聲語，嬌唱歌，韻遠更情多。筵席上，疑怪他，怎生呵，眼挫裡頻頻地覷我。新來瘦，忒悶過，非酒病為詩魔。纖腰舞，皓齒歌，便俏些個，待有甚風流罪過。全不見白髭鬢，才四十整，有家珍無半點兒心腸硬。醇一味，龐道兒，□錦片也似好前程，到健如青春後生。邯鄲道，不再遊，豪氣傲王侯。琴三弄，酒數甌，醉時休，緘口抽頭袖手。平安過，無事居，金紫待何如？低簷屋，粗布裾，黍禾熟，是我平生願足。